cyanic-selkie/wikianc huggingface dataset:
Aklais randiņš
Sieviete, kurai nav otras pusītes, tiek sajaukta ar sievieti, kurai vajadzēja atnākt uz aklo randiņu. Šīs kļūdas rezultātā viņa sev atrod savu perfekto draugu.
Knattspyrnufélag Reykjavíkur
Knattspyrnufélag Reykjavíkur, parasti saukts KR, ir Islandes futbola klubs no Reikjavikas. Pašlaik spēlē Islandes augstākajā futbola līgā Úrvalsdeild. Klubs tika dibināts 1899. gadā. Mājas spēles komanda aizvada KR-völlur stadionā. Komanda ir 27 reizes izcīnījusi Islandes čempiontitulu, tai skaitā kļuva par pirmajiem Islades čempioniem 1912. gadā. Kluba futbolisti ir arī 14 reizes izcīnījuši Islandes kausu.
Mdinas Svētā Pāvila katedrāle
Mdinas Svētā Pāvila Metropolijas katedrāle (en, mt) ir Romas katoļu katedrāle, kas atrodas Maltas pilsētā Mdinā.
Tradīcija vēsta, ka vieta, kur atrodas katedrāle, Kristus laikos piederēja Maltas pārvaldniekam Svētajam Publijam, kurš šeit satika apustuli Pāvilu, kad tas ceļā uz Romu bija cietis kuģa avārijā. Pirmā katedrāle šajā vietā tika uzcelta 12. gadsimtā. Tā smagi cieta Sicīlijas zemestrīcē 1693. gadā. No 1696. līdz 1705. gadam tika uzcelta jauna katedrāle pēc Maltas arhitekta Lorenco Gafā projekta, un tā tiek uzskatīta par Gafā meistardarbu. Katedrālē atrodas Matia Preti un Albrehta Dīrera darbi.
Perfektais vīrietis
"Perfektais vīrietis" (en) ir 2015. gada ASV romantisks trilleris, kura režisors ir Deivids M. Rozentāls. Galvenās lomas atveido Sanā Latana, Maikls Īlijs un Moriss Čestnats. Filmas pirmizrāde notika Losandželosā.
Sieviete, kura nesen šķīrusies no draugu, sāk tikties ar vīrieti, kurš sākotnēji liekas pārāk labs, lai būtu īsts.
Zolotonošas rajons
Zolotonošas rajons (uk) ir Ukrainas administratīvā iedalījuma vienība Čerkasu apgabala ziemeļaustrumos. Robežojas ar Čerkasu apgabala Drabivas rajonu ziemeļos, Čornobajas rajonu austrumos, Čerkasu rajonu dienvidos un Kaņivas rajonu austrumos, kā arī Kijivas apgabala Perejaslavas-Hmeļnickas rajonu ziemeļaustrumos, bet Zolotonošas pilsētas teritorija ir rajona anklāvs. No dienvidrietumiem to apskalo Kremečukas ūdenskrātuve.
Akūtas fāzes olbaltumi
Akūtas fāzes olbaltumi ir asins olbaltumu klase, kuru līmenis vai nu palielinās (pozitīvi akūtas fāzes olbaltumi) vai pazeminās (negatīvi akūtas fāzes olbaltumi) organisma atbildes reakcijā uz iekaisumu. Šādu atbildes reakciju dēvē par akūtas fāzes reakciju. Akūtas fāzes atbildes reakcija ir nespecifiska un kompleksa organisma reakcija, kuru stimulē dažādi faktori (traumas, organiski bojājumi, stress, iekaisums, audzēji).
Pozitīvie akūtās fāzes olbaltumi ir C reaktīvais olbaltums, haptoglobīns, seruma amiloīds A, fibrinogēns, ceruloplazmīns, alfa 1 skābais glikoproteīns, alfa 1 antitripsīns, laktoferīns, bet negatīvie — albumīns, transferīns, transthiretīns.
LAMP
LAMP ir programmatūru paka, kas sastāv tikai un vienīgi no brīvām atvērtā pirmkoda programmām un ir paredzēta lielu dinamisku tīmekļa lapu veidošanai. Akronīms LAMP apzīmē pirmos burtus no četrām šīs pakas komponentēm.
LAMP akronīma nozīme var mainīties, atkarībā no tā, kuras no konkrētajām programmām tiek lietotas:
Pateicoties atvērtā pirmkoda programmu dabai un katras komponentes stabilai pastāvībai, LAMP pakas programmatūras ir ļoti labi pārbaudītas drošības un veiktspējas ziņā. Kā arī, ir milzīgs skaits pieredzējušu lietotāju un datorekspertu, kuri nepārtraukti piedāvā jaunus pielāgojumus un uzlabojumus. LAMP paka ir pieejama lielākajā daļā Linux distributīvu pakotņu repozitorijos, tādējādi jebkurš šīs operētājsistēmas lietotājs to var ātri un ērti lejupielādēt un uzstādīt savā datorā. Tas viss padara LAMP par primāro izvēli gan tīmekļa lapu veidošanas iesācejiem, gan profesionāļiem un nopietniem uzņēmumiem.
Alternatīvas citām platformām
Pieaugot LAMP popularitātei un lietotāju skaitam, parādījās dažādas tās variācijas un alternatīvas, kuras pilda identiskas, vai ļoti līdzīgas funkcijas, bet izmanto citas komponentes. Ka populārāko jāmin WAMP (Windows, Apache, MySQL, PHP), kas paredzēta nevis Linux, bet gan kādai no Microsoft Windows operētājsistēmām. Tāpat ir arī WIMP, kur kā alternatīva Apache serverim tiek izmantots IIS(Internet Information Services). Variācijas citām operetājsistēmām ir MAMP (Mac OS X), SAMP (Solaris), FAMP (FreeBSD) un iAMP (IBM i). Var mainīties arī citas komponentes. LEMP Apache servera vietā tiek izmantots viegls tīmekļa serveris nginx. LAPP, turpretī, MySQL ir aizstāts ar PostgreSQL. GNU Projekts cilvēkiem iesaka lietot terminu "GLAMP", jo tautā sauktais Linux ir tikai operētājsistēmas kodols. Pareizais operētājsistēmas nosaukums ir GNU/Linux.
Umaņas rajons
Umaņas rajons ir Ukrainas administratīvā iedalījuma vienība Čerkasu apgabala dienvidrietumos. Robežojas ar Čerkasu apgabala Hristiņivkas rajonu ziemeļrietumos, Maņkivkas rajonu ziemeļos un Taļnes rajonu ziemeļaustrumos, Vinnicas apgabala Teplikas rajonu rietumos un Beršadas rajonu dienvidrietumos, kā arī Kirovohradas apgabala Hajvoronas rajonu dienvidrietumos, Blagoviščenskes rajonu dienvidos, Holovaņivskas rajonu dienvidos un Novoarhangeļskas rajonu dienvidaustrumos, bet Umaņas pilsētas teritorija ir rajona anklāvs.
Rajona Oksaninas ciemā dzimis padomju ģenerālis Ivans Čerņahovskis (Иван Данилович Черняховский, 1907 – 1945).
Joanna Dvorakovska
Joanna Dvorakovska (pl; dzimusi Varšavā) ir Polijas starptautiskā lielmeistare šahā (1997).
Biogrāfija
Pirmos panākumus šahā guvusi 1993. gadā, kad uzvarējusi Polijas junioru šaha čempionātā U20 vecuma grupā. Tajā pašā gadā debitējusi Polijas sieviešu šaha čempionāta finālā. Daudzkārtējā Polijas sieviešu šaha čempionātu laureāte, kuros izcīnījusi 3 zelta (1997, 1998, 2001), 3 sudraba (1995, 2000, 2003) un bronzas (2006) medaļas. 2021. gada maijā Bidgoščā ierindojusies 7. vietā Polijas sieviešu šaha čempionātā.
1996. gadā uzvarējusi starptautiskajā šaha turnīrā Kriņica Zdrojā. 2002. gadā dalījusi 9.-12. vietu Pasaules šaha kausā sievietēm Haidarābādu. Trīs reizes piedalījusies Pasaules šaha čempionātos sievietēm pēc izslēgšanas sistēmas (2000, 2001, 2004), kur labākos panākumus guvusi 2001. gadā Maskavā, kad pēc uzvaras pār Nanu Joseliani tikusi līdz 3. kārtai, kurā zaudējusi Penai Džaocjiņai.
Piedalījusies dažādos Eiropas un Pasaules šaha čempionātos junioriem. 1997. gadā bijusi Pasaules vicečempione U20 vecuma grupā. Divas reizes ieguvusi bronzas medaļas Eiropas čempionātos juniorēm ātrajā šahā (2000, 2006). 2004. gadā Stambulā kļuvusi par sudraba laureāti Pasaules studenšu šaha čempionātā.
Pārstāvējusi Polijas komandu lielākajos komandu šaha turnīros:
Par panākumiem turnīros FIDE 1995. gadā viņai piešķīra starptautiskās meistares (WIM), bet 1997. gadā - starptautiskās lielmeistares (WGM) nosaukumu. 2001. gadā saņēmusi arī starptautiskā meistara vīriešiem (IM) nosaukumu.
Džordans Nolans
Džordans Nolans (dzimis 1989. gada 23. jūnijā) ir indiāņu izcelsmes kanādiešu hokejists, centra uzbrucējs. Pašlaik (2018) Nolans spēlē Nacionālās hokeja līgas kluba Bufalo "Sabres" sastāvā.
Džordana tēvs ir Teds Nolans, bijušais NHL spēlētājs, tagad Bufalo "Sabres" treneris.
Talsu šoseja
Talsu šoseja ir maģistrāle Jūrmalā, pa kuru iet robeža starp Kauguru un Kaugurciema apkaimēm. Neliels (ap 200 metru) posms šosejas sākumā ir robeža starp Kauguriem un Vaivariem. Visā garumā Talsu šoseja ir daļa no valsts reģionālā autoceļa P128.
Džordans Nolans
Spēlētāja karjera
2005. gadā Džordans uzsāka savu karjeru Ontārio hokeja līgā. Konkrētajā līgā Nolans aizvadīja piecas sezonas, līdz 2010. gada vasarā pievienojās Amerikas hokeja līgas kluba Mančestras "Monarchs" sastāvam. 2011.—12. sezonā Džordans debitēja NHL, aizvadot 26 spēles Losandželosas "Kings" sastāvā. 2011.—2012. gada sezonā "Kings" sastāvā izcīnījis Stenlija kausu.
Talsu šoseja
Talsu šoseja sākas apļveida krustojumā ar Asaru prospektu un Ventspils šoseju (Vaivaru rotācijas aplis) un beidzas krustojumā ar Raga ielu; tās turpinājums ir Kolkas iela.
Džordans Nolans
Spēlētāja karjera
2013.—14. gada sezonā Nolans "Kings" rindās jau bija nostiprinājies. Lai gan Stenlija kausa izcīņā aizvadīja vien trīs spēles, Džordans kopā ar komandu izcīnīja vēl vienu Stenlija kausa titulu. Lai gan turpmākajās sezonās Nolans "Kings" sastāvā aizvadīja sezonas lielāko daļu, nevienā no tām hokejistam neizdevās iegūt vairāk kā 10 rezultativitātes punktus. Īsi pirms 2017.—18. gada sezonas Nolanu no neaizsargāto spēlētāju saraksta izvēlējās Bufalo "Sabres", pārņemot tiesības uz spēlētāju.
Talsu šoseja
Kopējais Talsu šosejas garums ir 2270 metri, tā ir klāta ar asfalta segumu. Satiksmes kustība norit divās joslās. Pa Talsu šoseju kursē 3., 4., 5. un 6. autobusu maršruti.
Ielu savienojumi
Talsu šoseja ir savienota ar šādām ielām:
Transferīns
Transferīns ir asins plazmas metālu saistoša transportējošā olbaltumviela. Tā ir galvenais dzelzs piegādātājs šūnām. Dzelzs, saistoties ar transferīnu, zaudē savu toksiskumu. Katra transferīna molekula spēj saistīt ne vairāk kā divus trīsvērtīgās dzelzs (Fe3+) jonus. Dzelzs katjonam atbilstošais anjons parasti ir bikarbonāts.
Struktūra
Cilvēku transferīns ir polipeptīds ar molekulmasu apmēram 80000 Da, kurā ietilpst 679 aminoskābes.
Klīnikā
Klīniski izmanto dažu slimību diagnostikā. Izmeklēšanas materiāls ir asins serums. Indivīdiem, jaunākiem par 7 dienām, transferīna līmeņa norma ir 1,3—3,6 g/l; vecākiem par 1 gadu — 2,0—3,6 g/l.
Transferīna līmeņa kāpšana novērojama pie dzelzs deficīta anēmijas. Transferīna līmeņa pazemināšanos novēro pie akūtas fāzes reakcijas (mazinās pirmo 17-48 stundu laikā), hemoglobīna sintezēšanas traucējumiem, neefektīvas eritropoēzes (talasēmija, megaloblastiskā anēmija, anēmijas pie hroniskām infekcijām), hemohromatozes, aknu slimībām, nepilnvērtīga uztura, audzējiem; nefrotisks sindroms un gastroenteropātijas var būt iemesls olbaltumu zudumam; iespējams transferīna sintezēšanas traucējums.
Baucenes apriņķis
Baucenes apriņķis ir apriņķis Vācijā, Saksijas federālajā zemē. Apriņķis robežojas ar Saksijas Saksijas Šveices - Austrumu Rūdu kalnu apriņķi, Drēzdenes pilsētu, Meisenes, Gerlicas apriņķiem, Brandenburgas zemi, kā arī Čehiju.
Baucenes apriņķis iedalās 15 pilsētās un 44 kopienās. Pilsētas ir Baucene, Bernsdorfa, Bišofsverda, Elstra, Grosrērsdorfa, Hojersverda, Kāmenca, Kēnigsbrika, Lauta, Pulsnica, Rādeberga, Širgisvalde-Kiršava, Veisenberga, Viltene, Vitihenava.
Cilvēki
Baucenes apriņķa Grosposvicā dzimis sorbu komponists Korla Avgusts Kocors (Korla Awgust Kocor, 1822-1904), Lozē - vieglatlēte Rozmarija Akermane (Rosemarie Ackermann, 1952), Panšvickūkavā - sorbu dzejnieks Jakubs Barts-Čišinskis (Jakub Bart-Ćišinski, 1856-1909), Rammenavā - filozofs Johans Gotlībs Fihte (Johann Gottlieb Fichte, 1762-1814) un botāniķis Johans Centūrijs Hofmanzegs (Johann Centurius Hoffmannsegg, 1766-1849), Rēkelvicā - sorbu rakstnieks Jurijs Brezans (Jurij Brězan, 1916-2006), riteņbraucējs Olafs Pollaks (Olaf Pollack, 1973) un politiķis Stanislavs Tillihs (Stanislaw Tillich, 1959). Par apriņķa pilsētās dzimušajiem - skat. attiecīgo pilsētu lapās.
Vasile Aleksandri
Vasile Aleksandri (dzimis, miris ) bija rumāņu dzejnieks, rakstnieks, dramaturgs, publicists un politiķis. Aleksandri pazīstams kā rumāņu folkloras vācējs. Viens no Rumānijas valsts izveides jeb Moldāvijas un Valahijas kņazistu apvienošanās kustības līderiem.
Mācījies un dzīvojis Parīzē, ceļojis pa Eiropu. Pēc Rumānijas nodibināšanās bija Rumānijas ārlietu ministrs. 1860. gadā apmetās Jasu žudeca Mirčešti ciemā, kur nodzīvoja līdz mūža galam.
2022. gada NHL drafts
2022. gada NHL drafts bija 60. NHL drafts, kurš norisinājās 2022. gada 7. jūlijā. Kopā tika draftēti 225 spēlētāji septiņās kārtās.
Džeisons Muriljo
Iepriekš spēlējis Itālijas komandās Udinese un Inter Milan, kā arī Spānijas komandās Granada, Cádiz, Las Palmas, Valencia un Barcelona.
Kolumbijas futbola izlases sastāvā debitējis 2014. gadā. Piedalījies 2015. gada Copa América.
Sasniegumi
Barcelona
Valencia
WTA balvas
WTA balvas ir dažādi apbalvojumi, kurus WTA katru gadu piešķir tenisistēm par īpašiem sasniegumiem kalendārā gada laikā.
Ivo Šteinbergs
Ivo Šteinbergs (dzimis 1993. gada 18. decembrī Mazsalacā) ir latviešu skeletonists, 2015.—2016. gada sezonā Eiropas kausa kopvērtējuma 4. vietas ieguvējs. 2016. gada ziemas sezonas Eiropas kausa pirmā posma uzvarētājs.
Ivo Šteinbergs un Krists Netlaus tiek uzskatīti par "jaunajiem brāļiem" - cienījamu brāļu Dukuru maiņu. Pirms saviem sekmīgajiem startiem Šteinbergs vienmēr smeļ enerģiju savu tuvāko cilvēku atbalstā.
Ārējās saites
- http://skeleton.lv/lv/komanda/10-ivo-steinbergs Latvijas skeletona vienība - Ivo Šteinbergs
Hanna (filma)
"Hanna" (en) ir 2011. gada asa sižeta piedzīvojumu trilleris, kura režisors ir Džo Raits. Galvenās lomas atveido Sērša Runena, Ēriks Bana, Toms Holanders, Olīvija Viljamsa, Džeisons Flemings un Keita Blanšeta. Filmas pirmizrāde notika ASV.
Hanna ir 16 gadus veca meitene, kura kopā ar savu tēvu Ēriku dzīvo Somijas ziemeļos. Jau kopš divu gadu vecuma Ēriks Hannu veido par prasmīgu slepkavu. Kādu dienu Hanna tiek nosūtīta uz misiju Eiropā, kur viņu izseko nežēlīgs izlūkošanas aģents un viņa padotie.
Kārlis Plaude
Kārlis Plaude (dzimis 1897. gada 15(27). martā, miris 1975. gada 31. decembrī) bija latviešu būvinženieris un zinātnieks. Latvijas Zinātņu akadēmijas akadēmiķis un priekšsēdētājs (1960-1970).
Džuhai
Džuhai (zh, — ‘Pērļu jūra’) ir prefektūras līmeņa municipalitāte Guandunas provincē Ķīnas dienvidaustrumos. Izvietojusies provinces dienvidos Dienvidķīnas jūras krastā, viena no Pērļu upes deltas aglomerācijas pilsētām. Robežojas ziemeļos ar Dzjanmeņu un Džunšaņu, bet dienvidaustrumos — ar Makao. Municipalitātei pieder Vaņšaņas arhipelāgs piekrastē, kam ir jūras robeža ar Honkongu.
Pilsēta dibināta 1979. gadā un jau 1980. gadā tā tika nozīmēta par speciālo ekonomisko zonu. Tam par iemeslu bija tās stratēģiskais izvietojums kaimiņos Makao, kas tajā laikā bija Portugāles aizjūras teritorija.
Galvenās rūpniecības nozares ir elektronika, biotehnoloģijas, farmācija, mašīnbūve. Džuhai regulāri notiek starptautiska aviācijas un kosmonautikas izstāde. Džuhai starptautiskajā aplī regulāri notiek pasaules mēroga auto un moto sacensības.
Pīterss
Pīterss var būt:
Moon (filma)
Moon ir 2009. gada zinātniskās fantastikas filma, kuras režisors un scenārija autors ir Dankans Džounss. Galveno lomu atveido Sems Rokvels; tāpat vienu no galvenajām lomām ierunājis Kevins Speisijs. Filmas pirmizrāde notika Sandensas kinofestivālā.
Astronauts Sems Bells ir pavadījis nepilnus trīs gadus uz Mēness, kur viņš, strādājot kopā ar datoru GERTY, meklē un sūta uz Zemi resursus, kas palīdz mazināt enerģijas problēmas uz planētas. Nu, trīs gadus ilgajam periodam tuvojoties noslēgumuam, Sems saskaras ar eksistenciālu krīzi.
Air Serbia
Air Serbia ir Serbijas nacionālā lidsabiedrība. Dibināta 1927. gadā kā Aeroput un 82% no uzņēmuma pieder Serbijas valstij. No 1947. līdz 2013. gadam kompānijas nosaukums bija Jat Airways.
Uzņēmuma galvenā mītne atrodas Serbijas galvaspilsētā Belgradā, bet galvenā bāze ir Belgradas Nikolas Teslas starptautiskā lidosta. 2023. gada janvārī Air Serbia veica lidojumus uz 80 lidostām 34 valstīs, tai skaitā uz Ķīnu un ASV.
Ne/sevī
"Ne/sevī" (en) ir 2015. gada ASV zinātniskās fantastikas trilleris, kura režisors ir Tarsems Sings. Galvenās lomas atveido Raiens Renoldss, Natālija Martineza, Metjū Gūds, Viktors Garbers, Dereks Lūks un Bens Kingslijs. Filmas pirmizrāde notika.
Mirstošs nekustamo īpašumu magnāts nodod savu apziņu jaunā, veselā ķermenī, bet drīz vien konstatē, ka ne procedūra, ne kompānija, kas veica procedūru, nav tādas, kādas tās izskatās no malas.
Cilpmediēta izotermiska amplifikācija
Cilpmediēta izotermiska amplifikācija ( jeb LAMP) ir vienas mēģenes metode DNS amplifikācijai (daudzuma pavairošanai) un lēta alternatīva noteiktu slimību noteikšanai. Apgrieztās transkripcijas cilpmediēta izotermiska amplifikācija (RT-LAMP) apvieno LAMP ar apgrieztās transkripcijas procesu, lai varētu noteikt RNS.
LAMP ir izotermiska nukleīnskābju amplifikācijas metode. Atšķirībā no polimerāzes ķēdes reakcijas (PĶR) tehnoloģijas, kurā reakciju veic ar virkni temperatūras maiņas soļu vai ciklu, izotermiskā amplifikācija notiek nemainīgā temperatūrā, un tai nav nepieciešams termiskais ciklers.
Tehnika
LAMP gadījumā mērķa sekvenci amplificē nemainīgā 60—65 °C (140—149 °F) temperatūrā, izmantojot divus vai trīs praimeru komplektus un polimerāzi ar augstu virknes pārvietošanas aktivitāti papildus replikācijas aktivitātei. Parasti izmanto 4 dažādus praimerus, lai amplificētu 6 atšķirīgus mērķa gēna reģionus, kas palielina specifiskumu. Papildu "cilpas praimeru" pāris var vēl vairāk paātrināt reakciju. LAMP procesā iegūtais DNS daudzums ir ievērojami lielāks nekā uz PCR balstītā amplifikācijā.
Amplifikācijas produktu var noteikt, izmantojot fotometriju, mērot duļķainību, ko rada magnija pirofosfāta nogulsnes šķīdumā kā amplifikācijas blakusprodukts. Tas ļauj viegli vizualizēt rezultātu ar neapbruņotu aci vai izmantojot vienkāršas fotometriskas noteikšanas metodes maziem apjomiem. Reakcijai var sekot reāllaikā, mērot duļķainību vai fluorescenci, izmantojot interkalizējošas krāsvielas, piemēram, SYTO 9. Krāsvielas, piemēram, SYBR zaļo, var izmantot, lai radītu redzamas krāsas izmaiņas, ko var redzēt ar neapbruņotu aci bez dārga aprīkojuma, vai lai reakciju varētu precīzāk izmērīt ar instrumentiem. Krāsvielu molekulas interkalējas vai tieši marķē DNS, un tās savukārt var saistīt ar sākotnēji esošo kopiju skaitu. Tādējādi LAMP var būt arī kvantitatīva.
LAMP DNS amplifikācijas noteikšana mēģenē ir iespējama, izmantojot kalceīnu ar mangānu, kas sāk fluorescēt pēc tam, kad in vitro DNS sintēzes laikā mangāns kompleksējas ar pirofosfātu.
Cita metode LAMP amplikonu vizuālai noteikšanai ar neapbruņotu aci tika balstīta uz to spēju hibridizēties ar komplementāro zelta saistīto ss-DNS un tādējādi novērst parasto sarkanās krāsas maiņu uz violeti zilu, kas citādi notiktu sāls izraisītas zelta daļiņu agregācijas laikā. Tādējādi LAMP metodei apvienojumā ar amplikonu noteikšanu ar AuNP var būt priekšrocības salīdzinājumā ar citām metodēm, jo saīsinās testēšanas laiks, amplikonu apstiprināšana ar hibridizāciju un vienkāršāka aprīkojuma izmantošana (t. i., nav nepieciešams termociklers, elektroforēzes iekārta vai UV transiluminators).
Lietošana un priekšrocības
LAMP ir salīdzinoši jauna DNS amplifikācijas metode, kas tās vienkāršības, izturības un zemo izmaksu dēļ varētu sniegt lielas priekšrocības. LAMP var izmantot kā vienkāršu skrīninga testu uz vietas vai klīnicistu aprūpes punktā. Tā kā LAMP ir izotermiska, kas novērš vajadzību pēc dārgiem termocikleriem, ko izmanto parastajā PCR, tā var būt īpaši noderīga metode infekcijas slimību diagnostikai valstīs ar zemiem un vidējiem ienākumiem. LAMP tiek plaši pētīta, lai noteiktu tādas infekcijas slimības kā filariozi, Zikas vīrusu, tuberkulozi, malāriju, miega slimību un SARS-CoV-2. Jaunattīstības reģionos tā vēl ir plaši jāapstiprina attiecībā uz citiem izplatītiem patogēniem.
Ir novērots, ka LAMP ir mazāk jutīga (izturīgāka) nekā PCR pret inhibitoriem sarežģītos paraugos, piemēram, asinīs, iespējams, tāpēc, ka tiek izmantota cita DNS polimerāze (parasti Bst - Bacillus stearothermophilus DNS polimerāze, nevis Taq polimerāze kā PCR). Vairākos ziņojumos aprakstīta sekmīga patogēnu noteikšana no minimāli apstrādātiem paraugiem, piemēram, termiski apstrādātām asinīm, vai klīnisko paraugu matricās. Šī LAMP īpašība var būt noderīga apstākļos, kad ir maz resursu vai lauka apstākļos, kur parastā DNS vai RNS ekstrakcija pirms diagnostikas testēšanas var būt nepraktiska.
Ierobežojumi
LAMP ir mazāk universāla nekā PĶR, kas ir vispāratzītākā nukleīnskābju amplifikācijas metode. LAMP ir noderīga galvenokārt kā diagnostikas vai noteikšanas metode, bet tā nav noderīga klonēšanai vai daudziem citiem molekulārās bioloģijas lietojumiem, ko nodrošina PCR. Tā kā LAMP izmanto 4 (vai 6) praimerus, kas vērsti uz 6 (vai 8) reģioniem diezgan nelielā genoma segmentā, un tā kā praimeru projektēšana ir pakļauta daudziem ierobežojumiem, ir grūti "no galvas" izstrādāt praimeru komplektus LAMP. Lai palīdzētu izstrādāt LAMP praimerus, parasti izmanto bezmaksas, atvērtā koda vai komerciālas programmatūras paketes, lai gan praimeru izstrādes ierobežojumi nozīmē, ka mērķa vietas izvēle ir mazāk brīva nekā PCR gadījumā.
Diagnostikas lietojumā tas ir jāsabalansē ar nepieciešamību izvēlēties piemērotu mērķi (piemēram, konservatīvu vietu ļoti mainīgā vīrusa genomā vai mērķi, kas ir specifisks konkrētam patogēna celmam). Lai aptvertu vienas sugas dažādu paveidu celmus, var būt nepieciešamas vairākas deģenerētas sekvences. Šāda praimeru kokteiļa sekas var būt nespecifiska amplifikācija vēlīnā amplifikācijā.
LAMP multipleksēšanas metodes ir mazāk attīstītas nekā PCR. Lielāks praimeru skaits katram mērķim LAMP palielina praimeru un praimeru mijiedarbības iespējamību attiecībā uz multipleksētiem mērķa komplektiem. LAMP produkts ir virkne mērķa reģiona konkatemeru, kas uz gela veido raksturīgu "kāpnes" vai joslu zīmējumu, nevis vienu joslu kā PCR gadījumā. Lai gan tas nerada problēmas, ar LAMP atklājot atsevišķus mērķus, "tradicionālie" (gala punkta) daudzkārtējas PCR lietojumi, kuros mērķa identitāti apstiprina pēc joslas lieluma gelā, ar LAMP nav iespējami. Multipleksēšana LAMP ir panākta, izvēloties mērķa reģionu ar restriktāzes vietu un sašķeļot to pirms testēšanas uz gela, lai katrs produkts dotu atšķirīga izmēra fragmentu, lai gan šī pieeja sarežģī eksperimenta plānu un protokolu.
DNS polimerāzes, kas izjauc virkni, izmantošana LAMP arī neļauj izmantot hidrolīzes zondes, piemēram, TaqMan zondes, kas ir atkarīgas no Taq polimerāzes 5'-3' eksonukleāzes aktivitātes. Ir ziņots par alternatīvu reāllaika multipleksēšanas pieeju, kuras pamatā ir fluorescences slāpētāji.
SYBR zaļo krāsvielu var pievienot, lai reāllaikā apskatītu LAMP. Tomēr vēlīnās amplifikācijas laikā primer-dimēru amplifikācija var veicināt viltus pozitīvu signālu. Neorganiskās pirofosfatāzes izmantošana SYBR reakcijas maisījumā ļauj izmantot kausēšanas analīzi, lai atšķirtu pareizu amplifikāciju.
Lai gan ir ierosinātas dažādas stratēģijas, kā mazināt viltus pozitīvus rezultātus analīzēs, kas balstītas uz šo metodi, nespecifiska amplifikācija dažādu faktoru dēļ, tostarp temperatūras vārtu mehānismu trūkuma dēļ, ir viens no galvenajiem ar cilpu saistītās izotermiskās amplifikācijas ierobežojumiem.
Aleksandrs Feoktistovs
Aleksandrs Feoktistovs (dzimis ) ir krievu, agrāk padomju, šaha problēmists, Krievijas un starptautiskais lielmeistars šaha kompozīcijā.
Pēc profesijas — dzelzceļa transporta inženieris programmētājs.
Šaha kompozīcija
A. Feoktistovs no 1966. gada sastādījis vairāk nekā 650 uzdevumus, galvenokārt divvilčus, trīsvilčus, daudzvilčus, pašmata un palīgmata uzdevumus, no tiem vairāk nekā 340 ieguvuši godalgas, tai skaitā vairāk nekā 120 pirmās, un apmēram 200 citas atzinības.
Piecu PSRS individuālo šaha kompozīcijas čempionātu dalībnieks. Četrkārtīgs PSRS čempions KPFSR komandas sastāvā.
Vairākkārtējs individuālo pasaules čempionātu godalgoto vietu ieguvējs un pasaules čempions (2010—2012) trīsvilču grupā. Lielmeistars (2007) un starptautiskais tiesnesis (1997) šaha kompozīcijā.
Šaha uzdevuma piemērs
Risinājums:
Žaugupe (ciems)
Žaugupe ir ciems Balvu novada Balvu pagastā. Atrodas pagasta ziemeļaustrumu daļā 8 km no pagasta centra Naudaskalna, 2 km no novada centra Balviem un 222 km no Rīgas.
Apdzīvotā vieta atrodas pie autoceļa P35, Žaugupes krastā.
Е
Е (е) ir kirilicas burts. Tas visbiežāk reprezentē nenoapaļotu augsti vidēja mēles pacēluma priekšējas rindas patskani /e/ vai nenoapaļotu zemi vidēja mēles pacēluma priekšējās rindas patskani /ɛ/, līdzīgi kā latviešu valodā izrunā burtu E. Tas ir radies no grieķu epsilona (Ε).
Krievu un baltkrievu valodā, ja šis burts ir pirmais vārda burts, to izrunā kā /je/ vai /jɛ/. Savukārt pēc līdzskaņa tas mīkstina šo līdzskani, piemēram, divu burtu salikums ке tiek uzrunāts kā /kʲе/.
Konstantīns Hiršs
Konstantīns Hiršs, no 1921. gada Konstantīns Gaigals (1875—1923) bija latviešu advokāts un žurnālists.
Dzīvesgājums
Dzimis 1875. gada 15. novembrī Vecpiebalgas pagastā. Mācījās Vecpiebalgas draudzes skolā, Rīgas Nikolaja ģimnāzijā (1889—1895), Rīgas Aleksandra ģimnāzijā (1895—1899).
Studēja Maskavas Universitātes juridiskajā fakultātē (1899—1903), bija studentu korporācijas Fraternitas Moscoviensis seniors. 1904. gadā sāka strādāt par Jelgavas advokāta J. Čakstes palīgu. 1905. gadā viņš sāka izdot laikrakstu „Spēks”, bet cenzūra laikrakstu apturēja. Pēc 1905. gada revolūcijas Hiršam 1908. gadā piesprieda 1,5 gadu cietumsodu. No 1910. gada viņš bija „Dzimtenes Vēstneša” līdzstrādnieks, no 1912. gada zvērināts advokāts Rīgā.
Pirmā pasaules kara laikā 1915. gadā devās bēgļu gaitās uz Tērbatu, pēc tam uz Pēterpili, kur darbojās Latviešu bēgļu apgādāšanas centrālkomitejā.
Miris no smadzeņu insulta 1923. gada 17. martā Rīgā, apbedīts Meža kapos.
Koa ielejas un Sjega Verdes aizvēsturiskie klinšu zīmējumi
Koa ielejas un Sjega Verdes aizvēsturiskie klinšu zīmējumi (pt) un (es) ir UNESCO Pasaules mantojuma objekts, kas atrodas Portugāles ziemeļaustrumos, 23 vietās Koa upes ielejā un vienā vietā Spānijā Agedas upes ielejā.
Kaut arī zīmējumi bija zināmi arī agrāk, plašāka sabiedrība Koa ielejas klinšu zimējumus pamanīja 20. gadsimta deviņdesmito gadu sākumā, kad sākās upes aizsprosta celtniecība, kas tos daļēji iznīcinātu. Tika atklāti tūkstošiem klinšu zīmējumu, kuros attēloti zirgi, vērši un citi dzīvnieki, kā arī cilvēki un abstraktas figūras. Zīmējumi tiek datēti ar laiku no 22 000 līdz 10 000 gadiem pirms mūsu ēras. 1995. gadā dambja celtniecība tika pārtraukta, bet 1998. gadā Koas ielejas zīmējumi tika iekļauti UNESCO Pasaules mantojuma sarakstā. Ir izveidots arheoloģiskais parks un muzejs. 2011. gadā objektam pievienoja 1988. gadā atklāto aizvēsturisko zīmējumu vietu Sjega Verde Spānijā.
Krāsno pie Kisucas
Krāsno pie Kisucas ir pilsēta Slovākijas ziemeļos, Žilinas apgabala Čadcas apriņķī pie Kisucas upes. Jaunākā pilsēta Slovākijā. Pilsētas tiesības piešķirtas 2001. gadā. Mežrūpniecības centrs.
Vēsture
Rakstos pirmoreiz minēta 1325. gadā. Tāpat kā visa Slovākija, gadsimtiem bijusi Ungārijas sastāvā, pilsētas ungāriskais nosaukums ir Krasno. Pēc Pirmā pasaules kara iekļāvās Čehoslovākijā. No 1993. gada - Slovākijas sastāvā.
Cilvēki
Pēc etniskā sastāva vairums pilsētas iedzīvotāju ir slovāki (98,40 %). Pēc reliģiskās piederības - katoļi (91,63 %), nereliģiozi (5,92 %).
Liedagā
"Liedagā" ir 1968. gadā sacerēta Imanta Kalniņa dziesma ar Jēkaba Rūsiņa vārdiem.
1986. gadā TV raidījums "Videoritmi" noorganizēja dziesmas ieskaņojumu un videoklipu populārā singla We Are the World stilā, tajā apvienojot tobrīd Liepājas populārākos dziedātājus un mūziķus no grupām „Līvi”, „Credo” un „Remix”. Dziesmu izpildīja Igo, Aivars Brīze, Ingrīda Pavītola, Uldis Marhilēvičs, Ainars Virga, Jānis Grodums, Aivars Hermanis un citi.
2018. gadā "Liedagā" ieguva 84. vietu Radio SWH organizētajā LVtop100 aptaujā.
Norberts Vēbers
Norberts Vēbers (de; dzimis ) ir vācu mākslas vēsturnieks un kurators.
Studējis mākslas vēsturi, Eiropas etnoloģiju un arheoloģiju Maincā un Ķīlē. 1980. gadā Ekernfērdē izveidojis laikmetīgās mākslas galeriju NEMO, kas šodien ir bezpeļņas mākslas telpa. 1988.-1998. gadā lasījis lekcijas karjeras veidošanā studentiem Muthesius mākslas augstskolā Ķīlē. Kopš 2000. gada — Ķīles pilsētas mākslas krājuma pārvaldnieks. 2008. gadā pasniedzis digitālās mākslas krājuma pārvaldību Ķīles Kristiana Albrehta Universitātes Mākslas vēstures institūtā.
Veidojis vairākas Ziemeļeiropas un Austrumeiropas mākslas izstādes, piemēram, 14. Baltijas jūras biennāli (Rostoka, Vācija, 1992) kā arī bijis viens no kuratoriem Latvijas paviljonam 55. Venēcijas biennālē 2009. gadā. Kopš 2005. gada Norberts Vēbers ir Latvijas Laikmetīgās mākslas muzeja starptautiskās ekspertu komisijas loceklis.
Struktūrdaļa
Struktūrdaļa ir organiskās ķīmijas termins, ar ko apzīmē molekulas fragmentu, kas bieži sastopams citās molekulās, un kam tādēļ ir savs nosaukums. Parasti, atšķirībā no funkcionālās grupas, tā ir samērā liela raksturīga organiskās molekulas daļa. Struktūrdaļa var sastāvēt no citām, mazākām struktūrdaļām vai funkcionālajām grupām.
Molekulu fragmentus, kas atzarojas no ogļūdeņraža molekulas pamatķēdes, sauc par aizvietotājiem jeb sānķēdēm. Sānķēdes var tikt aizvietotas ar cita veida sānķēdēm.
Molekulas aktīvā struktūrdaļa
Farmakoloģijā par molekulas aktīvo struktūrdaļu sauc to molekulas daļu, kas nosaka zāļvielas fizioloģisko vai farmakoloģisko iedarbību. Molekulas neaktīvās daļas var būt, piemēram, esteru skābes vai spirta fragmenti, sāļu katjoni vai anjoni, arī tādi nekovalenti atvasinājumi kā noteiktas aktīvās struktūrdaļas helāti, klatrāti, kompleksie savienojumi. Šādi savienojumi paši par sevi var būt neaktīvi — tā saucamie "zāļu priekšteči" (prodrugs), un tikai tad, kad aktīvā struktūrdaļa atdalās no priekšteča molekulas brīvā veidā, preparāts kļūst aktīvs.
Jemenas administratīvais iedalījums
Jemenas administratīvo iedalījumu veido 21 muhāfazas un galvaspilsēta, kuras sīkāk tiek iedalītas 333 distirktos.
Andris Kalnozols
Andris Kalnozols (dzimis 1983. gadā Talsos) ir latviešu rakstnieks, režisors un aktieris.
Biogrāfija
A. Kalnozols uzaudzis Talsos. Ieguvis bakalaura grādu Latvijas Kultūras akadēmijas dramatiskā aktiera programmā ar specializāciju leļļu teātrī (2005) un maģistra grādu tās teātra režijas programmā (2013). 2004. gadā kopā ar Ģirtu Šoli, Gintu Širmeli-Širmani un citiem jaunajiem aktieriem un režisoriem nodibinājis eksperimentālu leļļu un objektu teātra trupu "Umka.lv", bijis tās izrāžu līdzautors un aktieris.
Iestudējis savus dramaturģiskos darbus: "Labākais cilvēks Tahkurannā" (Dirty Deal Teatro, 2013, nominācija Spēlmaņu nakts Latvijas Dramaturgu ģildes balvai), "Benzīnvīrs" (Dirty Deal Teatro, 2015), "Aizvakar vienmēr" (Ģertrūdes ielas teātris, 2016). Dramatizējis teātrim Šarla Perro pasaku "Runcis zābakos" (Liepājas teātrī, 2012, režisors Mārcis Lācis, izrāde nominēta Spēlmaņu nakts balvai kategorijā "Gada izrāde bērniem vai jauniešiem").
Literārā darbība
Literāras publikācijas kopš 2001. gada. A. Kalnozola dzejoļi publicēti laikrakstos "Literatūra un Māksla Latvijā", "Talsu Vēstis" un "Pedvāles burtnīcā" (2001), "Pitraga poēma" publicēta portālā "Satori" (2019).
2020. gadā izdots rakstnieka debijas romāns "Kalendārs mani sauc", kura centrā ir savdabīgs "mazā cilvēka" personāžs kādā Latvijas provinces pilsētā. Romāns ātri ieguva lasītāju interesi, kā arī izpelnījās atzinīgas atsauksmes kritikā. 2021. gada 30. aprīlī romāns ieguva Literatūras gada balvu kā gada labākā debija literatūrā. 2021. gada maijā tiek paziņots, ka režisors Juris Poškus uzsācis darbu pie spēlfilmas pēc romāna motīviem. 31. maijā romāns tiek izvirzīts Latvijas Televīzijas apbalvojuma "Kilograms kultūras" finālam, 2022. gada februārī tiek paziņots, ka tas saņem šo balvu. 2022. gada 12. aprīlī notika romāna dramatizējuma pirmizrāde Valmieras teātrī Mārtiņa Eihes režijā.
Romāna tulkojumi:
Viktors Frankenšteins (filma)
"Viktors Frankenšteins" (en) ir 2015. gada ASV zinātniskās fantastikas šausmu filma, kuras režisors ir Pols Makguigans. Galvenās lomas atveido Džeimss Makavojs, Denjels Redklifs, Džesika Brauna Findlija, Endrū Skots un Čārlzs Denss. Filmas pirmizrāde notika Losandželosā.
Filma ir veidota no Viktora fon Frakenšteina asistenta Igora skatupunkta; tajā ir parādīta Igora un Viktora draudzība, asistenta izcelsme, kā arī Frankenšteina kļūšana par to leģendu, ko šobrīd pazīst visā pasaulē.
Л
Л (л) ir kirilicas burts. Tas visbiežāk reprezentē alveolāru laterālu spraudzeni /l/ vai velarizētā šī skaņa /ɫ/, līdzīgi kā latviešu valodā izrunā burtu L. Slāvu valodās tas var būt arī mīkstināts /lʲ/. Tas ir radies no grieķu lambdas (Λ λ).
Holešova
Holešova (cz) ir pilsēta Čehijā, Zlīnas apgabala Kromeržīžas apriņķī. Pazīstama ar savu manierisma stilā celto pili un parku. Netālu no pilsētas atrodas liela rūpnieciskā zona.
Vēsture
Rakstos pirmoreiz minēta 1131. gadā kā Olomoucas bīskapa īpašums. Ilgu laiku pilsēta atradās Hābsburgu impērijas sastāvā. No 16. gadsimta pilsētā veidojās ebreju kopiena. No 1848. līdz 1918. gadam pilsēta oficiāli bija sadalīta divās pašvaldībās — kristiešu daļā un ebreju daļā (apmēram trešā daļa no pilsētas iedzīvotājiem). No 1918. gada — Čehoslovākijā. Otrā pasaules kara laikā pilsētas ebreju kopiena tika iznīcināta. Kopš 1993. gada — Čehijā.
Cilvēki
Holešova ir austriešu komponista Franča Ksavera Rihtera (Franz Xaver Richter, 1709-1789) dzimtā pilsēta.
2013. gads Latvijā
Šajā lapā ir apkopoti 2013. gada notikumi Latvijā.
Pedru I
Pedru I var būt:
Gaismas pilsēta
"Gaismas pilsēta" (en) ir 2008. gada ASV zinātniskās fantastikas piedzīvojumu filma, kas balstīta uz Žannas DuPro romānu The City of Ember. Filmas režisors ir Džils Kenans. Galvenās lomas atveido Sērša Runena, Harijs Tredavejs, Bills Marijs, Mārtins Lando, Mērija Keja Pleisa, Tobijs Džonss un Tims Robinss. Filmas pirmizrāde notika.
Pēc globālas katastrofas jau vairākas cilvēku paaudzes mitinājušās pazemē uzbūvētajā Emberas pilsētā, kur vienīgais gaismas avots ir elektriskās spuldzes. Taču ģenerators, kuram pateicoties, pilsētā ir gaisma, ir nolietojies, draud iziet no ierindas un periodiski atslēdzas.
Zaļais lukturis (filma)
"Zaļais lukturis" (en) ir 2011. gada ASV supervaroņu filma, kuras režisors ir Mārtins Kempbelss. Filma ir balstīta uz DC Comics varoni Zaļo lukturi. Galvenās lomas filmā atveido Raiens Renoldss, Bleika Laivlija, Pīters Sarsgārds, Marks Strongs, Andžela Baseta un Tims Robinss.
Filma ir stāsts par Zemes iedzīvotāju, pilotu Halu Džordanu, kas pievienojies Zaļā luktura brālībai. Piešķirtais zaļais gredzens viņam piešķīris neparastas spējas.
Filmas pasaules pirmizrāde notika Grauman's Chinese Theatre, Holivudā, ASV. Taču ASV kinoteātros tā tiek izrādīta kopš 3D formātā. Latvijā filma tiek izrādīta kopš.
Skaņu celiņš
Filmas skaņu celiņš tika izdots.
Krāpnieki
Rojs Volers ir krāpnieks ar Tureta sindromu un obsesīvi kompulsīvajiem traucējumiem. Rojs kopā ar savu partneri un protežē Frenku Merseru ir tuvu tam, lai paveiktu ļoti izdevīgu krāpniecību, tomēr visu iztraucē Roja 14 gadus vecā meita, kura pēkšņi ierodas pie sava tēva.
Djego Lopess
Djego Lopess Rodrigess (es, dzimis ) ir Spānijas futbolists, spēlē vārtsarga pozīcijā, bijušais Spānijas futbola izlases dalībnieks. Kopš 2022. gada Lopess pārstāv La Liga komandu Rayo Vallecano.
Savas karjeras sākumā pavadījis septiņus gadus Real Madrid klubā, pārstāvot vairākas komandas. La Liga turnīrā debitējis 2005–06. gada sezonā. 2007. gadā pievienojies Villarreal komandai, kur kļuvis par komandas pamatvārtsargu. 2012. gada maijā pievienojies Sevilla, kur viņš nospēlēja tikai astoņus mačus, līdz 2013. gada janvārī atgriezies Real Madrid. Tur viņš kļuva par komandas pamatvārtsargu, izkonkurējot Ikeru Kasiljasu. 2014. gadā Lopess pārcēlās uz Itālijas Serie A komandu AC Milan, bet 2016. gadā atgriezies Spānijā un pievienojies Espanyol. 2022. gada vasarā, kā brīvais aģents, pārgājis uz Rayo Vallecano.
Spānijas futbola izlases sastāvā aizvadījis vienu spēli – 2009. gadā pret Maķedoniju.
Sasniegumi
Real Madrid
Espanyol
Prāgas astronomiskais pulkstenis
Pulkstenim ir trīs galvenās sastāvdaļas: astronomiskā pulksteņa ciparnīca, "Apustuļu procesija" un kalendārā ciparnīca ar medaljoniem. Katras stundas sākumā tiek iezvanīts zvans, parādās 12 apustuļu un citu tēlu figūras. Galvenajā ciparnīcā tiek attēlotas dažādas astronomiskās parādības, Saules un Mēness kustība.
Aksenova
Aksenova, arī Aksjonova, ir ciems Aglonas novada Šķeltovas pagastā. Izvietojies pagasta centrālajā daļā 5 km no pagasta centra Šķeltovas, 17 km no novada centra Aglonas un 250 km no Rīgas.
Apdzīvotā vieta izvietojusies netālu no autoceļa V641, Aksenovas ezera ziemeļu krastā.
Īstrivera
Īstrivera (en — 'austrumu upe') ir sālsūdens plūdmaiņu grīva Ņujorkā, ASV. Tā savieno Augšējās Ņujorkas līci ar Longailendas šaurumu. Īstrivera atdala Kvīnsu uz Longailendas salas no Bronksas Ziemeļamerikas kontinentālajā daļā, kā arī Manhatanu no Kvīnsas un Bruklinas. Atkarībā no plūdmaiņām grīva maina savu plūsmas virzienu. Ūdensceļš ir kuģojams visā garumā (26 km).
Aleksandrs Stulginskis
Aleksandrs Stulginskis (lt, 1885. gada 26. februāris — 1969. gada 22. septembris) bija lietuviešu agronoms un valstsvīrs — Lietuvas Seima deputāts, priekšsēdētājs, kā arī ministrs vairākās valdībās un valsts prezidents, viens no Kristīgo demokrātu partijas līderiem.
Dzīvesgājums
Dzimis daudzbērnu ģimenē Šilalē. Mācījās vietējā tautskolā, tad Liepājas ģimnāzijā, kuru absolvēja 1904. gadā. Līdz 1908. gadam izglītojās Kauņas garīgajā seminārā, teoloģijas studijas turpināja Insbrukā. Tomēr studiju laikā atteicās no domas kļūt par ksendzu un 1913. gadā pabeidza agronomijas studijas Halles-Vitenbergas universitātē. Pēc atgriešanās dzimtenē strādāja lauksaimniecībā, presē publicēja rakstus par agronomiju.
Pirmā pasaules kara laikā pārcēlās uz Viļņu, kur bija viens no Kristīgo demokrātu partijas dibinātājiem, vadījis partijas centrālkomiteju. Pretēji Antanam Smetonam Stuglinskis bija labvēlīgi noskaņots sadarbībai ar Antanti. Piedalījās Viļņas konferences organizēšanā, pēc kuras ievēlēts Lietuvas Padomē, kur vadījis bēgļu un izsūtīto repatriācijas komisiju, bija viens no 1918. gada 16. februāra Lietuvas neatkarības akta parakstītājiem. Vācu okupācijas laikā 1918. gada izdeva laikrakstus Ūkininkas ("Lauksaimnieks") un Ūkininko kalendorius ("Lauksaimnieka Kalendārs").
Lietuvas brīvības cīņu laikā piedalījās Lietuvas bruņoto spēku izveidē. 1918. gada 26. decembrī viņš kļuva Lietuvas 2. ministru kabineta ministru bez portfeļa, tad par premjerministra biedru un iekšlietu, pārtikas un sabiedrisko darbu ministru 3. ministru kabinetā, tad par zemkopības un valsts īpašuma ministru 4. ministru kabinetā. Bija viens no Lietuvas Kristīgi demokrātiskās partijas dibinātājiem, Centra komitejas priekšsēdētājs, Lietuvas zemnieku savienības dibinātājs, tās pirmais priekšsēdētājs. No 1920. līdz 1922. gadam pildīja Satversmes Seima priekšsēdētāja pienākumus, būdams arī prezidenta pienākumu izpildītājs.
Pēc pirmā Seima ievēlēšanas izvēlēts par valsts prezidentu, vēlāk viņu pārvēlēja nākamais Seims, prezidenta pienākumus pildīja līdz 1926. gadam. 1926. gadā ievēlēts trešajā Seimā. Kad pēc 1926. gada 17. decembra apvērsuma Seima priekšsēdētājs Jons Staugaitis atkāpās no amata, Stulginskis stājās viņa vietā, pildot priekšsēža pienākumus līdz pat Seima atlaišanai 1927. gada maijā. Vēlāk Stuglinskis aizgāja no aktīvās politikas. Darbojās savā lauksaimniecībā Kretingā, bijis lauksaimniecības kooperatīvu biedrs.
Sojuz MS-18
Sojuz MS-18 "J. A. Gagarin" (Союз МС-18 „Ю. А. Гагарин“) bija Krievijas kosmosa kuģis apkalpes nogādāšanai uz Starptautisko kosmisko staciju (SKS). Tas orbītā tika palaists 2021. gada 9. aprīlī, nolaidās 17. oktobrī.
Aleksandrs Stulginskis
Dzīvesgājums
1941. gada jūnija deportācijas laikā Stulginski arestēja un kopā ar ģimeni izsūtīja uz Krasnojarskas novadu Sibīrijā. 1952. gadā viņam piesprieda 25 gadu cietumsodu, tomēr pēc Staļina nāves 1954. gadā atbrīvoja bez tiesībām atgriezties dzimtenē. Viņš strādāja Komi APSR Kvitkevas mežrūpniecības saimniecībā, tad par agronomu padomju saimniecībā. 1956. gadā viņam atļāva atgriezties Lietuvā, kur viņš līdz 1959. gadam strādāja Vītēnu dārzkopības izmēģinājumu stacijā netālu no Kauņas. Miris 1969. gada 22. septembrī Kauņā, apbedīts Panemūnas kapsētā.
Piemiņa
2011. gadā Lietuvas Lauksaimniecības universitāti (Lietuvos žemės ūkio universitetas) pārdēvēja par Aleksandra Stulginska Universitāti, kuru 2019. gadā pievienoja Vītauta Dižā Universitātei kā Lauksaimniecības akadēmiju.
Turzovka
Turzovka ir pilsēta Slovākijas ziemeļos, Žilinas apgabala Čadcas apriņķī pie Kisucas upes.
Sojuz MS-18
Kosmosa kuģis ir veltīts pirmā kosmonauta Jurija Gagarina lidojumam kosmosā pirms 60 gadiem.
Turzovka
Vēsture
Apdzīvoto voetu dibinājis ungāru augstmanis Ģerģs Turzo 1598. gadā. Tāpat kā visa Slovākija, gadsimtiem bijusi Ungārijas sastāvā, pilsētas ungāriskais nosaukums ir Turzofalva. Pēc Pirmā pasaules kara iekļāvās Čehoslovākijā. Pēc daļas kristiešu domām starp 1958. un 1962. gadu Turzovkas apkārtnē vairākkārt parādījusies Jaunava Marija, tāpēc mūsdienās daļai kristiešu tā ir svētceļojumu vieta. No 1993. gada - Slovākijas sastāvā.
Cilvēki
Pēc etniskā sastāva vairums pilsētas iedzīvotāju ir slovāki (87,6 %). Pēc reliģiskās piederības - katoļi (91,63 %), nereliģiozi (8,2 %).
Sojuz MS-18
Apkalpe
Kuģa Sojuz MS-18 apkalpe augšupceļā un lejupceļā:
Dublējošā apkalpe:
Sākotnēji Sojuz MS-18 apkalpē trešais dalībnieks bija paredzēts Sergejs Korsakovs (tā dublieris bija Dmitrijs Peteļins). 2021. gada janvārī Roskosmos piekrita amerikāņu astronauta lidojumam šajā kuģī. 10. martā Marks Vande Hei oficiāli tika apstiprināts pamatapkalpē.
Ar Sojuz MS-18 2021. gada 17. oktobrī atgriezās Krievijas Pirmā kanāla filmas uzņemšanas komanda: režisors Kļims Šipenko un aktrise Jūlija Peresiļda, kas SKS ieradās ar kosmosa kuģi Sojuz MS-19.
Lidojuma gaita
Sojuz MS-18 tika palaists 07:44 UTC ar nesējraķeti Sojuz-2.1a no Baikonuras kosmodroma 31. starta laukuma 6. palaišanas iekārtas.
Kosmosa kuģis ar staciju saslēdzās 11:04 UTC (aptuveni trīs stundas pēc starta) pie Rassvet moduļa. Tuvošanās un saslēgšanās notika automātiskā režīmā.
28. septembrī Sojuz MS-18 pārkabinājās no Rassvet moduļa uz nesen pievienoto Nauka moduli. Kosmosa kuģis atvienojās 12:21:36 UTC, aplidoja staciju, un 13:04:15 UTC pieslēdzās pie Nauka. Kuģi bija visa apkalpe (Novickis, Dubrovs, Vande Hei), un operācijas veica Novickis rokas režīmā. Pārkabināšanās bija nepieciešama, lai atbrīvotu Rassvet pieslēgvietu kosmosa kuģim Sojuz MS-19, kā arī lai pārbaudītu Nauka moduļa speciālo saslēgšanās adapteri.
No stacijas Sojuz MS-18 atvienojās 17. oktobrī 01:14:05 UTC. Zemi nolaižamais aparāts sasniedza 04:35:44 UTC, 148 km uz dienvidaustrumiem no Žezkazghanas, Kazahstānā. Lidojuma ilgums — 190 dienas 20 stundas 53 minūtes.
Džefs Kārters
Spēlētāja karjera
Pirms 2010.—11. sezona Kārters noslēdza 11 gadus ilgu līgumu ar Filadelfijas klubu, taču jau nākamajā vasarā tika aizmainīts uz Kolumbusas "Blue Jackets" vienību. 2012. gada februārī Kārters tika aizmainīts uz Losandželosas "Kings" vienību. 2011.—12. un 2013.—14. gada sezonās "Kings" sastāvā izcīnījis Stenlija kausu.
Kanādas izlases rindās Kārters kļuvis par 2014. gada olimpisko čempionu, spēlējis arī 2006. gada Pasaules čempionātā, kurā palīdzēja izlasei izcīnīt ceturto vietu.
Žuau I
Valdīšanas laikā lika pamatus Portugāles jūras varenībai. Caur precībām ar Ģentes Džona meitu Lankasteras Filipu lika pamatus Portugāles īpašajām attiecībām ar Lielbritāniju, kuras pārveidotā veidā saglabājušās līdz mūsdienām.
Yauda
Izdoti trīs albuma singli: "Pavasaris", "Mans ceļš" un "Nāves ēnā".
Zvenihorodkas rajons
Zvenihorodkas rajons (uk) ir Ukrainas administratīvā iedalījuma vienība Čerkasu apgabala centrālajā daļā. Robežojas ar Čerkasu apgabala Korsuņas-Ševčenkivskas rajonu ziemeļos, Horodiščes rajonu austrumos, Špolas rajonu dienvidaustrumos, Katerinopiļas rajonu dienvidos, Taļnes rajonu dienvidaustrumos, Maņkivkas rajonu rietumos un Lisjankas rajonu ziemeļos.
Rajona Bahačivkas ciemā dzimis politiķis Anatolijs Hricenko (Анатолій Степанович Гриценко, 1957), bet Morincu ciemā dzimis dzejnieks Tarass Ševčenko (Тарас Григорович Шевченко, 1814—1861).
Čudarīne
Čudarīne var būt:
Bolīvijas karognesēji olimpiskajās spēlēs
Šajā uzskaitījumā apkopoti Bolīvijas sportisti, kas vasaras un ziemas olimpisko spēļu oficiālajās ceremonijās nesuši valsts karogu.
Bolīvija vasaras olimpiskajās spēlēs piedalās kopš 1936. gada, bet ziemas olimpiskajās spēlēs kopš 1956. gada. Abu veidu olimpiskajās spēlēs tā ir piedalījusies ar pārtraukumiem.
Eldžernons Modslijs
Eldžernons Modslijs (en; dzimis, miris ) bija britu burātājs, divu olimpisko zelta medaļu ieguvējs 1900. gada vasaras olimpiskajās spēlēs.
Modslijs 1900. gada Parīzes olimpiskajās spēlēs startēja burāšanas disciplīnās. Open klasē viņš izcīnīja zelta medaļu, bet 0,5 līdz 1 tonnu laivu klases pirmajā braucienā ieguva zelta medaļu, bet otrajā braucienā — 4. vietu.
1917. gadā Modslijs kā Beļģijas kara bēgļu komitejas goda sekretārs tika iecelts par Britu impērijas ordeņa komandieri. 1927. gadā Modslijs tika iecelts par Beļģijas kroņa ordeņa virsnieku. Vēlāk viņš bija Britu Sarkanā Krusta biedrības padomes loceklis.
Ponpeja (pavalsts)
Ponpejas Valsts (en) ir viena no Mikronēzijas Federatīvo Valstu pavalstīm. Atrodas valsts austrumu daļā starp Čūku rietumos un Kosrai austrumos. Pavalsts galvaspilsēta ir Kolonija. Attālums no Kolonijas līdz federālajai galvaspilsētai Palikirai, kas atrodas tajā pašā Ponpejas salā, ir ap 8 kilometriem.
Ģeogrāfija
Ponpejas pavalsts aizņem Karolīnu salu arhipelāga austrumu daļu un iekļauj 10 atolus un atsevišķas salas; kopā ap 150 saliņām, kuru kopējā sauszemes platība ir 344 km². Pavalsts galvenā daļa ir Ponpejas sala, kas veido 97 % no pavalsts kopējās sauszemes platības un 96 % no iedzīvotāju skaita.
Vēsture
Pirms eiropiešu ierašanās Ponpejā pastāvējusi attīstīta civilizācija, ko tradicionāli dala trijos periodos: Mvēinkava vai Mvēinaramasa līdz 1100. gadam, Mvēinsaudeleura (1100-1628) un Mvēinnānmvarki (1628-1885). Zināmākais Ponpejas vēstures liecinieks in senās galvaspilsētas Nanmadolas drupas Ponpejas dienvidaustrumu piekrastē, kas 2016. gadā iekļautas UNESCO Pasaules mantojuma sarakstā.
Pirmais no eiropiešiem Karolīnas salas, kurās ietilpst arī Ponpeja, 1526. gada 22. augustā apmeklēja spāņu jūrasbraucējs Torivio Alonso de Salasars (Toribio Alonso de Salazar). 1528. gada 1. janvārī cits spāņu jūrasbraucējs Alonso de Saavedra (Alonso de Saavedra) salas pasludināja par Spānijas karaļa īpašumu.
Pirmais no eiropiešiem Ponpeju apmeklēja spānis Pedro Fernandess de Kviross 1595. gada 23. decembrī ar kuģi San Gerónimo. Viņš salu ieraudzīja, viņa apraksts par to ir īss, un viņš tur nebija izkāpis krastā. Otrā zināmā rietumnieku vizīte notika daudz vēlāk, kad austrālieša Džona Henrija Rova kuģis John Bull ieradās salā 1825. gada 10. septembrī, kur tam uzbruka vietējie iedzīvotāji. Ponpeja kopā ar Seņavina salām tika iekļauta Eiropas navigācijas kartēs pēc tam, kad to apsekoja krievu jūrasbraucējs Fjodors Litke 1828. gadā, vairāk nekā divus gadsimtus pēc pārējām Karolīnu salām.